ᱨᱩᱯᱱᱚᱜᱚᱨ ᱦᱚᱱᱚᱛ

ᱨᱩᱯᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞᱼᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱢᱮᱱᱟᱠᱚ ᱡᱮ ᱨᱩᱯᱱᱚᱜᱚᱨ ᱥᱚᱦᱚᱨ (ᱚᱠᱟ ᱢᱟᱲᱟᱝ ᱫᱚ ᱨᱩᱯᱟᱨ ᱟᱨᱵᱟᱝ ᱨᱚᱯᱟᱲ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱫᱚ ᱨᱳᱠᱮᱥᱚᱨ ᱧᱩᱛᱩᱢᱤᱜ ᱢᱤᱫ ᱨᱟᱡᱟᱭ ᱛᱷᱟᱯᱚᱱ ᱞᱮᱜᱼᱟ ᱛᱟᱦᱮᱸᱫ, ᱚᱠᱚᱭ ᱑᱑ ᱟᱱᱟᱜ ᱥᱚᱛᱟᱵᱽᱫᱤ ᱚᱠᱛᱚ ᱥᱟᱥᱚᱱ ᱞᱮᱜᱼᱟ ᱛᱟᱦᱮᱸᱫ ᱟᱨ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱟᱡᱤᱜ ᱵᱮᱴᱟ ᱨᱩᱯ ᱥᱮᱱ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱠᱮᱫᱼᱟ ᱾ ᱱᱚᱣᱟ ᱢᱤᱫ ᱢᱟᱨᱮ ᱥᱚᱦᱚᱨ ᱨᱮᱱᱟᱜ ᱛᱷᱟᱱ ᱦᱚᱸ ᱠᱟᱱᱟ ᱾ ᱥᱤᱱᱫᱷᱩ ᱜᱷᱟᱹᱴᱤ ᱥᱚᱥᱱᱚᱜ ᱾ ᱨᱚᱯᱟᱲ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱢᱚᱨᱤᱱᱰᱟ, ᱱᱚᱝᱜᱚᱞ ᱟᱨ ᱟᱱᱚᱱᱫᱽᱯᱩᱨ ᱥᱟᱦᱤᱵᱽ ᱢᱮᱱᱟᱜᱼᱟ ᱾ ᱢᱚᱨᱤᱱᱰᱟ ᱫᱚ ᱵᱟᱜᱽᱣᱟᱞᱟ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ "ᱫᱟ ᱥᱤᱴᱤ ᱳᱯᱷ ᱜᱟᱨᱰᱮᱱ" ᱾ ᱢᱚᱨᱤᱱᱰᱟ ᱪᱚᱱᱰᱤᱜᱚᱰᱼᱞᱩᱫᱷᱤᱭᱟᱱᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱝᱜᱚᱞ ᱨᱮ ᱵᱷᱟᱠᱷᱲᱟ ᱰᱮᱢ ᱯᱩᱲᱥᱤ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱥᱟᱞᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱫᱚᱫᱷᱤᱪᱤ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱟᱹᱛᱩ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ, ᱢᱩᱬ ᱞᱮᱠᱟᱛᱮ ᱜᱤᱨᱩᱫᱣᱟᱨᱟ ᱥᱨᱤ ᱦᱟᱨᱜᱚᱵᱤᱱᱫᱚᱨ ᱥᱟᱦᱤᱵᱽ ᱟᱜ ᱤᱫᱤ ᱛᱮ ᱾

 ᱴᱷᱟᱶ 
ᱨᱩᱯᱱᱚᱜᱚᱨ ᱦᱚᱱᱚᱛ, ᱯᱚᱧᱡᱟᱵᱽ ᱨᱮᱱᱟᱜ ᱯᱟᱴᱤᱭᱟᱞᱟ ᱰᱤᱵᱤᱡᱚᱱ ᱨᱮ ᱥᱮᱞᱮᱫ ᱟᱠᱟᱱᱟ ᱠᱚᱧᱮ latitude 30°-32' and 31°-24' ᱟᱨ ᱥᱟᱢᱟᱝ longitude 76°-18' ᱟᱨ 76°-55' ᱛᱟᱞᱟ ᱨᱮ ᱦᱤᱡᱩᱜᱼᱟ ᱾ ᱨᱩᱯᱱᱚᱜᱚᱨ (ᱢᱟᱲᱟᱝ ᱨᱚᱯᱟᱲ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱥᱚᱦᱚᱨ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱚᱱᱰᱤᱜᱚᱰ ᱠᱷᱚᱱ ᱔᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱥᱟᱦᱤᱫᱽ ᱵᱷᱚᱜᱚᱛ ᱥᱤᱝ ᱱᱚᱜᱚᱨ (ᱢᱟᱲᱟᱝ ᱫᱚ ᱱᱚᱶᱟᱥᱚᱦᱚᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ), ᱯᱚᱧᱡᱟᱵᱽ ᱨᱮᱱᱟᱜ ᱢᱚᱦᱟᱞᱤ ᱟᱨ ᱯᱷᱟᱛᱮᱦᱜᱚᱲ ᱥᱟᱦᱤᱵᱽ ᱦᱚᱱᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮ ᱯᱩᱱᱭᱟᱹ ᱛᱟᱦᱥᱤᱞ, ᱨᱩᱯᱱᱚᱜᱚᱨ, ᱟᱱᱚᱱᱫᱽᱯᱩᱨ ᱥᱟᱦᱤᱵᱽ, ᱪᱟᱢᱠᱳᱨ ᱥᱟᱦᱤᱵᱽ ᱟᱨ ᱱᱚᱝᱜᱟᱞ ᱥᱮᱞᱮᱫ ᱢᱮᱱᱟᱜᱼᱟ ᱟᱨ ᱖᱑᱗ ᱜᱚᱨᱟᱝ ᱟᱹᱛᱩ ᱟᱨ ᱖ ᱥᱚᱦᱚᱨ ᱥᱮᱞᱮᱫ ᱢᱮᱱᱟᱜᱼᱟ, ᱡᱮᱞᱮᱠᱟ ᱨᱩᱯᱱᱚᱜᱚᱨ, ᱟᱱᱚᱱᱫᱽᱯᱩᱨ ᱥᱟᱦᱤᱵᱽ, ᱢᱚᱨᱤᱱᱰᱟ, ᱠᱤᱨᱚᱛᱯᱩᱨ ᱥᱟᱦᱤᱵᱽ, ᱪᱟᱢᱠᱳᱨ ᱥᱟᱦᱤᱵᱽ ᱟᱨ ᱱᱚᱝᱜᱟᱞ ᱾ ᱪᱟᱢᱠᱳᱨ ᱥᱚᱦᱚᱨ ᱪᱷᱟᱰᱟ ᱠᱟᱛᱮ ᱡᱚᱛᱚ ᱥᱚᱦᱚᱨ ᱨᱮᱞᱣᱮ ᱞᱟᱭᱤᱱ ᱨᱮ ᱦᱤᱡᱩᱜᱼᱟ ᱾ ᱥᱟᱛᱞᱩᱡᱽ ᱜᱟᱰᱟ ᱱᱚᱝᱜᱟᱞ, ᱨᱩᱯᱱᱚᱜᱚᱨ ᱟᱨ ᱟᱱᱚᱱᱫᱽᱯᱩᱨ ᱥᱟᱦᱤᱵᱽ ᱥᱚᱦᱚᱨ ᱥᱩᱨ (᱒ ᱠᱷᱚᱱ ᱕ ᱠᱤᱞᱚᱢᱤᱴᱚᱨ) ᱛᱮ ᱥᱮᱱᱚᱜᱼᱟ ᱾

 ᱱᱚᱜᱚᱨ ᱟᱨ ᱟᱹᱛᱩ 

ᱨᱩᱯᱱᱚᱜᱚᱨ ᱨᱮ ᱛᱟᱦᱥᱤᱞ
 ᱟᱱᱚᱱᱫᱽᱯᱩᱨ ᱥᱟᱦᱤᱵᱽ
 ᱪᱟᱢᱠᱳᱨ ᱥᱟᱦᱤᱵᱽ
 ᱱᱚᱝᱜᱟᱞ
 ᱨᱩᱯᱱᱚᱜᱚᱨ
 ᱢᱚᱨᱤᱱᱰᱟ

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱨᱩᱯᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱖᱘᱔,᱖᱒᱗ ᱦᱚᱲ ᱢᱮᱱᱟᱜ ᱠᱚᱣᱟ,ᱤᱠᱣᱮᱴᱚᱨᱤᱭᱟᱞ ᱜᱤᱱᱤ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱠᱚᱧᱮ ᱰᱟᱠᱚᱴᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱕᱐᱗ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ 
ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱔᱘᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱒᱖᱐/ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱘.᱘᱗% ᱛᱟᱦᱮᱸ ᱠᱟᱱᱟ ᱾ ᱨᱩᱯᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱨᱮ ᱙᱑᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱓.᱓% ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 


 Govt. Website on Rupnagar 
 Rupnagar BSNL telephone directory search
 Archaeological Museum in Rupnagar (Archaeological Survey of India)

ᱛᱷᱚᱠ:ᱯᱟᱧᱡᱟᱵᱽ, ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ ᱠᱚ
*
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ